Document ID: 31994R2784

KOMISSION ASETUS (EY) N:o 2784/94,
annettu 16 päivänä marraskuuta 1994,
tiettyjen interventioelinten hallussa olevan naudanlihan myymisestä asetuksessa (ETY) N:o 2539/84 määritellyn menettelyn mukaisesti yhteisössä tapahtuvaa jalostusta varten ja asetuksen (EY) N:o 2438/94 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (EY) N:o 1884/94(2), ja erityisesti sen 7 artiklan 3 kohdan,
sekä katsoo, että
interventioelinten hallussa olevan jäädytetyn naudanlihan eräitä myyntejä koskevista yksityiskohtaisista erityissäännöistä 5 päivänä syyskuuta 1984 annetussa komission asetuksessa (ETY) N:o 2539/84(3), sellaisena kuin se on viimeksi muutettuna asetuksella (ETY) N:o 1759/93(4), säädettiin mahdollisuudesta soveltaa kaksivaiheista menettelyä interventiovarastoista tulevan naudanlihan myynnissä,
tietyillä interventioelimillä on hallussaan huomattavia naudanlihavarastoja; ottaen huomioon kohonneet varastointikustannukset olisi vältettävä varastointikauden pidentämistä; nykyisessä markkinatilanteessa on mahdollista myydä tämä liha yhteisössä tapahtuvaan jalostukseen,
säännöllisen ja yhdenmukaisen tarjouskilpailumenettelyn varmistamiseksi olisi komission asetuksessa (ETY) N:o 2173/79(5), sellaisena kuin se on viimeksi muutettuna asetuksella (ETY) N:o 1759/93, vahvistettujen toimenpiteiden lisäksi toteutettava muita toimenpiteitä,
asetuksen (ETY) N:o 2539/84 5 artiklassa täsmennetyn mukaisesti olisi maksettava vakuudet,
myynnin olisi tapahduttava komission asetusten (ETY) N:o 2539/84, (ETY) N:o 3002/92(6), sellaisena kuin se on viimeksi muutettuna asetuksella (EY) N:o 1938/93(7), ja (ETY) N:o 2182/77(8), sellaisena kuin se on viimeksi muutettuna asetuksella (ETY) N:o 1759/93, mukaisesti siten, että samalla säädetään tietyistä poikkeussäännöksistä, joita tarvitaan erityisesti kyseisten tuotteiden määräpaikan vuoksi,
komission asetus (EY) N:o 2438/94(9) olisi kumottava, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1 Myynti yhteisössä tapahtuvaa jalostusta varten koskee seuraavia naudanlihamääriä:
a) luulliset takaneljännekset:
- noin 199 tonnia, Irlannin interventioelimen hallussa;
b) luuttomaksi leikattu liha:
- noin 6000 tonnia luuttomaksi leikattua Yhdistyneen kuningaskunnan interventioelimen hallussa olevaa lihaa, joka on ostettu ennen 1 päivää kesäkuuta 1993,
- noin 1000 tonnia luuttomaksi leikattua Italian interventioelimen hallussa olevaa lihaa, joka on ostettu ennen 1 päivää helmikuuta 1993,
- noin 160 tonnia luuttomaksi leikattua Tanskan interventioelimen hallussa olevaa lihaa, joka on ostettu ennen 1 päivää syyskuuta 1993,
- 6400 tonnia luuttomaksi leikattua Irlannin interventioelimen hallussa olevaa lihaa, joka on ostettu ennen 1 päivää kesäkuuta 1993.
2 Edellä 1 kohdassa tarkoitetut interventioelimet myyvät ensisijaisesti pisimpään varastoituina ollutta lihaa.
3 Myynti tapahtuu asetusten (ETY) N:o 2539/84, (ETY) N:o 3002/92, (ETY) N:o 2182/77 sekä tämän asetuksen säännösten mukaisesti.
4 Asetuksen (ETY) N:o 2539/84 3 artiklan 1 kohdassa tarkoitetut laadut ja vähimmäishinnat esitetään liitteessä I.
5 Huomioon otetaan ainoastaan viimeistään 5 päivänä joulukuuta 1994 kello 12.00 kyseisille interventioelimille saapuneet tarjoukset.
6 Määriin sekä tuotteiden varastointipaikkoihin liittyviä tietoja asianosaiset voivat saada liitteessä II esitetyistä osoitteista.
7 Poiketen siitä, mitä asetuksen (ETY) N:o 2173/79 8 artiklan 1 kohdassa säädetään, tarjous on jätettävä kyseiselle interventioelimelle suljetussa kirjekuoressa ja siihen on liitettävä viittaus kyseiseen asetukseen. Interventioelin ei saa avata suljettua kirjekuorta ennen 5 kohdassa mainitun soveltamisajan päättymistä.
2 artikla
1 Poiketen siitä, mitä asetuksen (ETY) N:o 2182/77 3 artiklan 1 ja 2 kohdassa säädetään, tarjous tai tarvittaessa ostohakemus:
a) voidaan hyväksyä ainoastaan, jos sen esittää sellainen luonnollinen henkilö tai oikeushenkilö, joka on harjoittanut vähintään viimeisten kahdentoista kuukauden ajan toimintaa jalostusteollisuudessa naudanlihaa sisältävien tuotteiden valmistamiseksi ja joka on kirjattu jäsenvaltion julkiseen rekisteriin;
b) käsittää liitteenä:
- hakijan kirjallisen sitoumuksen siitä, että hän jalostaa lihat asetuksen (ETY) N:o 2182/77 1 artiklan 1 kohdassa täsmennetyiksi tuotteiksi saman asetuksen 5 artiklan 1 kohdassa tarkoitetussa määräajassa,
- täsmällisen tiedon laitoksesta tai laitoksista, jo(i)ssa ostettu liha jalostetaan.
2 Edellä 1 kohdassa tarkoitetut hakijat voivat asettaa ostamiensa tuotteiden toimituksen edustajan tehtäväksi. Tässä tapauksessa edustaja esittää edustamiensa hakijoiden tarjoukset tai tarvittaessa ostohakemukset.
3 Edellä olevissa kohdissa tarkoitetut ostajat ja edustajat pitävät ajan tasalla sellaista kirjanpitoa, josta voidaan vahvistaa tuotteiden määräpaikka ja käyttötarkoitus, erityisesti ostettujen ja jalostettujen tuotteiden määrien vastaavuuden tarkastamiseksi.
3 artikla
1 Asetuksen (ETY) N:o 2539/84 5 artiklan 1 kohdassa säädetyksi vakuudeksi vahvistetaan 10 ecua 100 kilogrammaa kohden.
2 Asetuksen (ETY) N:o 2539/84 5 artiklan 3 kohdan a alakohdassa säädetyksi vakuudeksi vahvistetaan:
- 160 ecua luullisten takaneljännesten 100 kilogrammaa kohden,
- 140 ecua luuttomaksi leikatun lihan 100 kilogrammaa kohden,
4 artikla
Tässä asetuksessa 100 kilogrammaa luullisia takaneljänneksiä vastaa 64 kilogrammaa luuttomaksi leikattua lihaa fileen ja selkäfileen poiston jälkeen.
5 artikla
Kumotaan asetus (EY) N:o 2438/94.
6 artikla
Tämä asetus tulee voimaan 5 päivänä joulukuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä marraskuuta 1994.

Labels: 3
2
11
17